ASIAN ดีดบวก 4% หลังราคาลงลึก! โบรกฯชี้กำไรปีนี้โต 33% ทะลุ 1 พันลบ. แนะซื้อเป้า 24 บ.  
ASIAN ดีดบวก 4% หลังราคาลงลึก! โบรกฯชี้กำไรปีนี้โต 33% ทะลุ 1 พันลบ. แนะซื้อเป้า 24 บ. โดย ณ เวลา 11:22 น. อยู่ที่ 16.20 บาท บวก 0.70 บาท
ASIAN ดีดบวก 4% หลังราคาลงลึก! โบรกฯชี้กำไรปีนี้โต 33% ทะลุ 1 พันลบ. แนะซื้อเป้า 24 บ. โดย ณ เวลา 11:22 น. อยู่ที่ 16.20 บาท บวก 0.70 บาท
9 พ.ย. 2564

ผู้สื่อข่าวรายงานว่า วันนี้(9พ.ย.2564)ราคาหุ้น บริษัท เอเชี่ยนซี คอร์ปอเรชั่น จำกัด (มหาชน)  หรือ ASIAN ล่าสุด ณ เวลา 11:22 น. อยู่ที่ 16.20 บาท บวก 0.70 บาท หรือ 4.52% สูงสุดที่ 16.20 บาท ต่ำสุดที่ 15.50 บาท ด้วยมูลค่าซื้อขาย 61.46 ล้านบาท คาดราคาเด้งกลับหลังอ่อนตัวมา 3 เดือนโดยเทียบตั้งแต่หุ้นยืนที่ระดับ 22 บาท เมื่อวันที่ 9 ส.ค.64 จนถึงล่าสุดวันนี้ที่ระดับ 16.20 บาท

บล.เคทีบีเอสที ระบุในบทวิเคราะห์วันนี้(4 พ.ย.64)  ว่า คงประมาณการกำไรสุทธิปี  2564 และ ปี 2565 อยู่ที่ 1,095 ล้านบาท (โต 33% เทียบช่วงเดียวกันของปีก่อน) และ 1,132 ล้านบาท (โต 3% ช่วงเดียวกันของปีก่อน) จาก 1) รายได้ปี 2564 และ ปี 2565 โต 9% และโต 6%ตามลำดับ
โดยสาเหตุหลักมาจากการขยายตัวของธุรกิจอาหารสัตว์เลี้ยงและ pre-fried จากการเพิ่มกำลังการผลิต 2) คาด gross margin ปี 2564 อยู่ที่ 19.0% และปี 2565  จะลดลงเล็กน้อย 18.0% จากแนวโน้มค่าเงินบาทที่กลับมาแข็งค่า (Bloomberg Consensus คาดการณ์ที่ 32.50 บาท/ ดอลลาร์ จากปี 2564 ที่ 33.25 บาท/ดอลลาร์)
ด้านราคาหุ้น underperform SET ลดลง 10% และ ลดลง 28% ใน 1 และ 3 เดือนที่ผ่านมา จากแรงขายทำกำไร และเกิด sector rotation ไปยังหุ้นกลุ่มเปิดเมืองประเทศและกลุ่มพลังงาน รวมถึงแนวโน้มผลการดำเนินงาน ในช่วง ตรมาส 3/2564 ที่ถูกกดดันจาก covid-19 และถูกกดดันจากแนวโน้มค่าเงินบาทที่เริ่มกลับมาแข็งค่า
อย่างไรก็ตามมองว่าราคาหุ้นปัจจุบันเป็นจังหวะให้สะสมเข้าซื้อจากราคาที่ปรับตัวลงมามาก และ มอง downside ค่อนข้างจำกัด โดยปัจจุบันเทรดอยู่ที่ PER 2021E 11.6 เท่า ต่ำกว่าค่าเฉลี่ย 5 ปี ที่ 15.4 เท่า คงคำแนะนำ “ซื้อ” คงราคาเป้าหมายที่ 24.00 บาท